Oficialusis leidinys L 029 , 30/01/1987 p. 0010 - 0016

specialusis leidimas suomių kalba: skyrius 4 tomas 2 p. 0169

specialusis leidimas švedų kalba: skyrius 4 tomas 2 p. 0169



Susitarimas tarp Europos ekonominės bendrijos ir Gvinėjos Respublikos Vyriausybės, iš dalies keičiantis Europos ekonominės bendrijos ir Gvinėjos Liaudies Revoliucinės Respublikos susitarimą dėl žvejybos Gvinėjos vandenyse, pasirašytą Konakryje 1983 m. vasario 7 d. 1 straipsnis 1983 m. vasario 7 d. pasirašytas Europos ekonominės bendrijos ir Gvinėjos Respublikos Vyriausybės susitarimas dėl žvejybos netoli Gvinėjos krantų iš dalies pakeičiamas taip: 1) Susitarimo antraštinėje dalyje ir tekste sąvoka "Gvinėjos Liaudies Revoliucinė Respublika" pakeičiama sąvoka "Gvinėjos Respublika"; 2) (Šis pakeitimas netaikomas tekstui anglų kalba); 3) 8 straipsnio 3 dalis pakeičiama taip: "Finansinė kompensacija naudojama tik su žvejyba susijusiems projektams ir paslaugoms finansuoti"; 4) Susitarimo 2 ir 5 straipsniuose nurodytas I priedas ir jame esantys priedai pakeičiami pridedamu tekstu; 5) Susitarimo 8 straipsnyje nurodytas Protokolas pakeičiamas pridedamu tekstu. 2 straipsnis 1. Šis Susitarimas sudarytas dviem egzemplioriais danų, vokiečių, graikų, anglų, prancūzų, italų, olandų, portugalų ir ispanų kalbomis. Visi šie tekstai yra autentiški. Susitarimas įsigalioja nuo pasirašymo dienos. 2. Šis Susitarimas taikomas nuo 1986 m. rugpjūčio 8 d. -------------------------------------------------- PRIEDAS BENDRIJOS LAIVAMS KELIAMOS ŽVEJYBOS GVINĖJOS ŽVEJYBOS ZONOJE SĄLYGOS A. Licencijos prašymo ir licencijos išdavimo tvarka Licencijos, leidžiančios Bendrijos laivams žvejoti Gvinėjos žvejybos zonoje, prašoma ir licencija išduodama tokia tvarka: Atitinkamos Bendrijos institucijos per Komisijos delegaciją Gvinėjoje pateikia Gvinėjos Respublikos valstybės sekretoriaus žuvininkystės reikalams kanceliarijai prašymą, kuriame nurodo visus laivus, kuriais rengiamasi žvejoti pagal šį Susitarimą, likus mažiausiai 10 dienų iki prašomos licencijos įsigaliojimo. Prašymas turi būti pateiktas užpildžius tam tikslui Gvinėjos Respublikos Vyriausybės parengtą formą, kurios pavyzdys pridedamas. Kartu su licencijos prašymu turi būti pateiktas įrodymas, patvirtinantis už licencijos galiojimo laikotarpį sumokėtą mokestį. Licencijos visada turi būti laive. I. Traleriams taikomos nuostatos 1. Prieš išduodant licenciją laivas turi būti atplukdytas į Konakrio uostą ir patikrintas pagal galiojančias taisykles ir reglamentus. Jei licencija atnaujinama tais pačiais kalendoriniais metais, laivas nebetikrinamas. 2. Kiekvienam laivui turi atstovauti Valstybės sekretoriaus žuvininkystės reikalams kanceliarijos patvirtintas agentas. 3. Licencijos mokestis atitinka tokias metines sumas: - 110 ekiu už bruto registrinę toną (BRT) kaulines žuvis žvejojantiems traleriams, arba 250 kg iš bruto registrinės tonos žuvų, iškrautų Gvinėjos uoste, - 130 ekiu už BRT moliuskus žvejojantiems laivams, - 133 ekiu už BRT krevetes žvejojantiems traleriams ir traleriams, žvejojantiems įvairų laimikį, kai pagal svorį daugiau nei 30 % laimikio sudaro krevetės. Šie mokesčiai mokami Gvinėjos institucijų nurodyta valiuta ir nustatomi pro rata, atsižvelgiant į licencijos galiojimo trukmę. Pasirinktą mokestį nurodo laivo savininkas pateikdamas licencijos prašymą. Žuvys pristatomos pagal programą, sudarytą išduodant licenciją, rečiausiai kas antrą mėnesį. Pristatomų žuvų kiekis kiekvieną kartą deklaruojamas Gvinėjos institucijoms bent prieš penkias dienas. II. Tunus žvejojantiems laivams ir ūdomis žvejojantiems laivams taikomos nuostatos 1. Nustatomas 20 ekiu mokestis už toną Gvinėjos žvejybos zonoje pagautų žuvų. 2. Prašymas išduoti žvejybos licenciją tunus žvejojantiems laivams ir ūdomis žvejojantiems laivams patenkinamas sumokėjus Valstybės sekretoriaus žuvininkystės reikalams kanceliarijai vienkartinį metinį mokestį 1000 ekiu už kiekvieną tunus žvejojantį seinerį, 200 ekiu metinį mokestį už kiekvieną kartimis, prie kurių pritvirtinti lynai su kabliukais, tunus žvejojantį laivą ir 200 ekiu metinį mokestį už kiekvieną ūdomis žvejojantį laivą. Šie mokesčiai atitinka mokesčius už: - 50 tonų per metus seineriais pagautų tunų, - 10 tonų per metus kartimis, prie kurių pritvirtinti lynai su kabliukais, žvejojančiais laivais pagautų tunų, - 10 tonų per metus ūdomis žvejojančiais laivais pagautų kardžuvių. Tarpinę mokesčių ataskaitą už žvejybos metus kiekvienų kalendorinių metų pabaigoje parengia Europos Bendrijų Komisija, remdamasi laivų savininkų parengtomis ataskaitos apie sugavimą, kurios tuo pačiu metu išsiunčiamos Gvinėjos institucijoms ir atsakingiems Komisijos padaliniams. Laivų savininkai sumoka Valstybės sekretoriaus žuvininkystės reikalams kanceliarijai atitinkamą sumą ne vėliau kaip iki kitų metų kovo 31 d. Galutinę mokesčių ataskaitą parengia Komisija, atsižvelgdama į specializuotos regiono mokslinės institucijos laimikio dydžio patikrinimo rezultatus. Galutinė ataskaita pateikiama Gvinėjos institucijoms, o laivų savininkai įspėjami per 30 dienų įvykdyti savo finansinius įsipareigojimus. Tačiau jeigu galutinėje ataskaitoje pateikta suma mažesnė už pirmiau minėtą avansą, skirtumas negrąžinamas. B. Ataskaita apie sugavimą Visi laivai, kuriems pagal šį Susitarimą leista žvejoti Gvinėjos vandenyse, įpareigoti per Komisijos delegaciją Konakryje siųsti Valstybės sekretoriaus žuvininkystės reikalams kanceliarijai ataskaitas apie sugavimą, parengtas pagal šio Susitarimo II priede pateiktą pavyzdį. Šios ataskaitos apie sugavimą turi būti rengiamos kiekvieną mėnesį ir pateikiamos bent kartą per ketvirtį. C. Jūreivių samdymas Laivų savininkai, gavę žvejybos licenciją pagal šį Susitarimą, prisideda prie Gvinėjos piliečių, atitinkančių toliau išdėstytas sąlygas ir apribojimus, profesinio mokymo darbo vietoje: 1. Kiekvieno tralerio savininkas įsipareigoja: - Laivuose, kurių talpa iki 300 BRT, ir visuose moliuskus žvejojančiuose laivuose įdarbinti du žvejus, iš kurių vienas – žvejys stebėtojas, - laivuose, kurių talpa daugiau kaip 300 BRT, įdarbinti 25 % nuo laive dirbančių žvejų, iš kurių vienas – žvejys stebėtojas. 2. Viename tunus žvejojančių seinerių laivyne į nuolatinį darbą priimami šeši Gvinėjos jūreiviai. Kartimis, prie kurių pritvirtinti lynai su kabliukais, tunus žvejojančiuose laivuose įdarbinami aštuoni Gvinėjos jūreiviai tunų žūklės sezonui Gvinėjos vandenyse. Tačiau viename laive turėtų būti įdarbintas tik vienas Gvinėjos jūreivis. Šiuos įsipareigojimus galima įvykdyti ir sumokėjus vienkartinę metinę sumą, lygią jūreivių darbo užmokesčiui. Ši suma bus panaudota Gvinėjos žvejų mokymui. 3. Darbo užmokestį, nustatytą pagal Gvinėjoje galiojančius tarifus, ir kitokį atlyginimą jūreiviams moka laivų savininkai. D. Žvejybos zonos Bendrijos laivai turi teisę žvejoti žvejybos zonose, kurios apima Gvinėjos jurisdikcijai priklausančius vandenis ir gali siekti: 1) tris jūrmyles, žvejojant krevetes žvejojančiais laivais, kurių talpa iki 135 BRT; 2) šešias jūrmyles, žvejojant krevetes žvejojančiais laivais, kurių talpa nuo 135 iki 300 BRT; 3) šešias jūrmyles, žvejojant moliuskus žvejojančiais laivams per pirmuosius dabartinio Protokolo taikymo metus. Pasibaigus šiam laikotarpiui Jungtinis komitetas gali priimti konkrečias nuostatas dėl moliuskus žvejojančių laivų žvejybos zonų; 4) 12 jūrmylių, žvejojant krevetes žvejojančiais laivais, kurių talpa didesnė kaip 300 BRT; 5) 15 jūrmylių, žvejojant kaulines žuvis žvejojančiais traleriais. E. Leistinas tinklo akučių dydis 1. Leistinas maksimaliai ištempto tinklo akučių dydis: a) 60 mm kaulines žuvis žvejojančių laivų; b) 40 mm moliuskus žvejojančių laivų; c) 25 mm krevetes žvejojančių laivų. 2. Pagal Gvinėjos reglamentus tinklai su tokio dydžio akutėmis turi būti naudojami visuose laivuose, plaukiojančiuose su Gvinėjos ar bet kuria kita vėliava, tačiau, atsižvelgiant į tarptautinių mokslinių organizacijų parengtas rekomendacijas, akučių dydis gali būti pakeistas. F. Žvejybos tikrinimas ir stebėjimas Bet kuris Gvinėjos žvejybos zonoje žvejojantis Bendrijos laivas turi įsileisti bet kurį už tikrinimą ir stebėjimą atsakingą Gvinėjos pareigūną ir padėti jam atlikti jo pareigas. G. Baudos Už pažeidimus taikomos tokios baudos: 1) jei nesilaikoma tinklo akučių dydžio ar žvejybos zonų reikalavimų, mokama nuo 500000 iki 1500000 Gvinėjos frankų dydžio bauda (mokama ekiu); 2) jei nepateikiama ataskaita apie sugavimą, nepratęsiama žvejybos licencija; 3) už toną nepristatytos žuvies mokama 1000 ekiu bauda. A. I dalyje numatytas pavyzdys [1] VALSTYBĖS SEKRETORIATAS ŽUVININKYSTĖS REIKALAMS | GVINĖJOS RESPUBLIKA | GENERALINIS DIREKTORATAS ŽUVININKYSTĖS REIKALAMS | Darbas – Teisingumas – Vienybė | INFORMACIJA, KURIĄ REIKIA PATEIKTI SU ŽVEJYBOS LICENCIJOS PRAŠYMU Pareiškėjas Vardas, pavardė arba pavadinimas … Užsiėmimas arba įmonės rūšis … Registruota buveinė … Pasirašytas kapitalas … Adresas … Laivai, kuriems prašoma licencijos: 1. … 2. … 3. … 4. … 5. … Kapitono vardas, …pavardė ir adresas … Kuriam laikui prašoma licencijos …Laivas Pavadinimas … Registracijos Nr. … Radijo šaukiniai … Pastatymo data ir vieta … Pilietybė (vėliava) … Ilgis: 1. didžiausias … | 2. tarp statmenų … | Plotis: 1. didžiausias … | 2. teorinis … | Bendrasis registrinis tonažas … Grynasis registrinis tonažas … Variklio tipas ir vardinė galia … Registracijos uostas … Įgula … Žvejybos tipas … Mokėjimo formulė (kaulines žuvis žvejojantiems laivams) … A. Žvejyba tralu Tralo ilgis … Žiotys … Sėdžios akučių dydis … Sparnų akučių dydis … B. Tunų žūklė Karčių skaičius … Tinklo ilgis … Jauko bakų skaičius … Jauko bakų talpa … Gyvasis jaukas … Gaubiamasis tinklas … Ar šis laivas yra šaldiklis? … Jei taip, nurodykite: - bendrąją šaldymo galią … - šaldymo agregato našumą … - sandėlio talpą … Techninės pastabos ir direktoriaus žuvininkystės reikalams nuomonė: … [1] Prašymą reikia pateikti, užpildžius prancūzų kalba parengtą formą. -------------------------------------------------- PROTOKOLAS nustatantis žvejybos teises ir finansinę kompensaciją laikotarpiui nuo 1986 m. rugpjūčio 8 d. iki 1989 m. rugpjūčio 7 d. 1 straipsnis Pagal šio Susitarimo 2 straipsnį nuo 1986 m. rugpjūčio 8 d. trejų metų laikotarpiui suteikiamos tokios žvejybos teisės: 1) traleriams – 12000 (dvylikos tūkstančių) bruto registrinių tonų per mėnesį metų vidurkis; 2) tuno seineriams šaldikliams – 45 laivai; 3) šviežio tuno laivams, žvejojantiems kartimis, prie kurių pritvirtinti lynai su kabliukais – 25 laivai; 4) ūdomis žvejojantiems laivams – šeši laivai. 2 straipsnis 1. Susitarimo 8 straipsnyje nurodyta finansinė kompensacija 1 straipsnyje nurodytu laikotarpiu sudaro 8600000 (aštuonis milijonus šešis šimtus tūkstančių) ekiu, kurie bus sumokami trimis metinėmis dalinėmis įmokomis. 2. Už šios kompensacijos panaudojimą atsakinga tik Gvinėjos Respublikos Vyriausybė. 3. Kompensacija mokama į sąskaitą, atidarytą Gvinėjos Respublikos Vyriausybės nurodytoje finansinėje ar bet kurioje kitoje institucijoje. 3 straipsnis Bendrijai pageidaujant 1 straipsnio 1 dalyje nurodytos žvejybos teisės gali būti išplėstos vėliau leidžiant sugauti po 1000 bruto registrinių tonų per mėnesį (metų vidurkis). Tokiu atveju 2 straipsnyje nurodyta finansinė kompensacija padidinama proporcingai pro rata temporis. 4 straipsnis 1. 1 straipsnyje nurodytu laikotarpiu Bendrija 350000 (trimis šimtais penkiasdešimt tūkstančių) ekiu finansuos Gvinėjos mokslo ir technikos programas (įranga, infrastruktūra ir kt.), kad būtų patobulinta informacija apie žvejybos išteklius išskirtinėje Gvinėjos ekonominėje zonoje. 2. Kompetentingos Gvinėjos institucijos siunčia Komisijai lėšų panaudojimo ataskaitas. 3. Bendrijos paramos mokslo ir technikos programoms įmoka visada mokama į Valstybės sekretoriaus žuvininkystės reikalams kanceliarijos nurodytą sąskaitą. 5 straipsnis Bendrija padės Gvinėjos piliečiams įsidarbinti valstybių narių ar Afrikos, Karibų jūros baseino ir Ramiojo vandenyno šalių įstaigose ir tam tikslui 1 straipsnyje nurodytu laikotarpiu skirs 11 (vienuolika) trejų metų trukmės studijų ir mokymosi įvairių mokslo, technikos ir ekonomikos dalykų, susijusių su žuvininkyste, stipendijų. Dvi iš šių trejų metų stipendijų, prilygstančių ne didesnei negu 55000 (penkiasdešimt penkių tūkstančių) ekiu sumai, galima panaudoti studijų kelionėms finansuoti ir Valstybės sekretoriaus žuvininkystės reikalams kanceliarijos pareigūnų, dalyvaujančių valstybėse narėse ir Afrikos, Karibų jūros baseino ir Ramiojo vandenyno šalyse vykstančiose konferencijose ir seminaruose, išlaidoms padengti. 6 straipsnis Jei Bendrija neatliks šiame Protokole numatytų mokėjimų, Susitarimas dėl žvejybos gali būti sustabdytas. --------------------------------------------------